Heimsins mesti vandi í barnaverndarmálum á Haítí
Barnahjálp Sameinuðu þjóðanna sagði í dag að á Haítí stæði hún frammi fyrir mesta neyðarástandi í barnaverndarmálum, sem stofnunin hefur tekist á við. Mikill fjöldi barna í landinu er nú munaðarlaus. Það var aðstoðarforstjóri UNICEF, Hilde Frafjord Johnson, sem greindi frá þessu.
"Hættan á mansali, þrælasölu og ólöglegum ættleiðingum er talsverð," sagði Johnson. Fyrir jarðskjálftann í síðasta mánuði lifðu um 40% barna á Haítí í algerri fátækt og um 300.000 þeirra bjuggu á munaðarleysingjahælum. Af þeim sem voru á slíkum hælum höfðu um 50.000 börn misst báða foreldra sína.
"Eftir jarðskjálftann hefur fjöldi þeirra barna aukist talsvert, sem ekki er séð fyrir eða eru aðskilin frá systkinum sínum," sagði Johnson, sem sagðist ekki geta lagt mat á fjölda munaðarlaustra á Haítí eftir skjálftann.
Um þessar mundir er að hefjast árlegt alþjóðlegt söfnunarátak Barnahjálparinnar. Stofnunin áætlar nú að þörf sé á 1,2 milljörðum bandaríkjadala til þess að hjálpa börnum og konum í 28 löndum og landssvæðum, sem orðið hafa illa úti með einhverjum hætti. Skjálftinn á Haítí er talinn hafa orðið um 200.000 manns að bana og eyðilagt heimili um einnar milljónar manna.
Barnahjálp Sameinuðu þjóðanna sagði í dag að á Haítí stæði hún frammi fyrir mesta neyðarástandi í barnaverndarmálum, sem stofnunin hefur tekist á við.
Mikill fjöldi barna í landinu er nú munaðarlaus.
"Hættan á mansali, þrælasölu og ólöglegum ættleiðingum er talsverð".
Fyrir jarðskjálftann í síðasta mánuði lifðu um 40% barna á Haítí í algerri fátækt.
Um þessar mundir er að hefjast árlegt alþjóðlegt söfnunarátak Barnahjálparinnar.
Skjálftinn á Haítí er talinn hafa orðið um 200.000 manns að bana og eyðilagt heimili um einnar milljónar manna.